As long as you love me - Justin Bieber - Backstage - Movellas
Koncerten er slut, og Nastasia og jeg er på vej over til backstage-festen. Vi er faldet rigtig godt i hak og griner næsten konstant.
Jeg glæder mig så meget til at møde ham. Så kan jeg få hans autograf til min søster. Hun er bare helt vild med ham.
Pludselig begynder en masse piger at skrige, og jeg kan så regne ud, hvad der sker. Han er kommet! Ej, hvor er det sejt! Jeg har aldrig rigtig mødt en berømt.
Nastasia og jeg går over mod mængden af piger og kæmper os igennem, da vi endelig kommer ind til midten. Jeg ser ham for første gang tæt på. Jeg kunne række ud efter ham, hvis jeg ville, men jeg er sådan ligesom forstenet. Han kigger på mig med et blik, jeg aldrig kan glemme, og han smiler. Jeg smiler tilbage og tager imod min autografbog, som han har skrevet i. Jeg ikke så meget som kigger i den, men smiler bare og går over til Nastasia.
"Jeg fik hans autograf!" siger jeg og vifter med hæftet.
"Det gjorde jeg også!" råber hun og krammer mig. "Men nu skal der altså festes!" siger hun, og vi bevæger os over til dansegulvet.
Jeg har fået et par drinks og danset lidt vildt med nogle fyre. Deriblandt Justin, tror jeg. Det er lidt forvirrende. Jeg tror, jeg har drukket for meget. Men lige meget. Nastasia er forsvundet, men jeg vil være ærlig og sige, at jeg heller ikke har ledt efter hende. Jeg har bare haft det så sjovt.